ai4bharat/Pralekha huggingface dataset:
ऊर्जा मंत्रालय
पॉवरग्रीड कंपनीकडून कोविड उपचारासंदर्भात उपक्रम
भारत सरकारच्या उर्जा मंत्रालयाअंतर्गत कार्यरत ‘पॉवरग्रीड’ अर्थात भारतीय पॉवर ग्रीड महामंडळ, मर्यादित, ही ‘महारत्न’ कंपनी, कोविडचा संसर्ग झालेल्या कंपनीच्या कामगारांना आणि त्यांच्या कुटुंबियांना उपचार घेण्यासाठी लागणारी सर्व मदत पुरवत आहे तसेच कोविड प्रतिबंधासाठी योग्य वर्तणुकीचे पालन करण्यासाठी जागृती निर्माण करीत आहे.
पॉवरग्रीडच्या उत्तर विभाग – II मधील अधिकाऱ्यांनी जालंधर, मोगा, हमीरपुर आणि वागोरा यांसह विविध सब-स्टेशन्सच्या ठिकाणी सध्या कंपनीत कार्यरत कर्मचारी, त्यांच्यावर अवलंबून असलेले कुटुंबीय, कंत्राटी कामगार, निवृत्त कर्मचारी आणि त्यांचे कुटुंबीय या सर्वांसाठी पाच वेळा लसीकरण मोहिमांचे आयोजन केले. जम्मू येथील प्रादेशिक मुख्यालयात देखील सुमारे 100 कंत्राटी कामगारांसाठी लसीकरण मोहिम राबविण्यात आली.
कंपनीतर्फे, ऑक्सिजन सुविधा असलेल्या 35 खाटांची कोविड सुविधा उभारण्यात आली आहे. परिचारिका आणि लसीकरणविषयक तज्ञ यांची सेवा अहोरात्र उपलब्ध असलेले विलगीकरण केंद्र उभारण्यात आले असून त्याद्वारे कर्मचारी आणि त्यांचे कुटुंबीय यांना चोवीस तास सल्ला सेवा आणि तपासणीसाठी व्यक्तिगत भेटीची सुविधा उपलब्ध करून देण्यात आली आहे.
कंपनीच्या सेवेतील कर्मचारी, त्यांच्या कुटुंबातील सदस्य आणि मदतनीस कर्मचारीवर्ग यांच्यात सामाजिक अंतर राखणे, मास्क वापरणे, हाताची नियमित स्वच्छता करणे यांच्या महत्त्वाबाबत जाणीव निर्माण व्हावी या उद्देशाने जम्मूच्या प्रादेशिक मुख्यालयातील मुख्य द्वार, पार्किंगची जागा, लिफ्टचा परिसर आणि स्वागतकक्षात तसेच पॉवरग्रीड निवासी संकुलाचे मुख्य प्रवेशद्वार, ट्रान्झिट कॅम्प आणि सामाजिक भवनात कोविड प्रतिबंधात्मक योग्य वर्तणूक दर्शविणारे फलक लावण्यात आले आहेत.
ह्या छोट्या छोट्या प्रयत्नांतून आजारी व्यक्तींचे व्यवस्थापन करून त्यांना शक्य तितकी उत्तम आरोग्य देवा पुरविण्यात मोठी मदत झाली आहे.
रस्ते वाहतूक आणि महामार्ग मंत्रालय
ग्वाल्हेर-मोरेना उड्डाणपूल राष्ट्राला समर्पित
नवी दिल्ली, 28 सप्टेंबर 2020
मध्यप्रदेशातील मोरेना येथील 1.420 किलोमीटर लांबीचा उड्डाणपूल आज केंद्रीय कृषी आणि शेतकरी कल्याण, ग्रामविकास आणि पंचायती राज तथा अन्नप्रक्रिया उद्योगमंत्री श्री.नरेंद्रसिंग तोमर यांनी राष्ट्राला समर्पित केला. मुख्यमंत्री श्री.शिवराजसिंग चौहान हे या समारंभाच्या अध्यक्षस्थानी होते. राष्ट्रीय महामार्ग क्रमांक 3 वर उभारलेल्या या उड्डाणपुलासाठी 108 कोटी रुपये खर्च करण्यात आले आहेत.
राजस्थानातील ढोलपूर आणि मध्यप्रदेशातील ग्वाल्हेर यांना जोडणारा हा उड्डाणपूल, EPC म्हणजेच अभियांत्रिकी-प्रापण-बांधकाम पद्धतीने 18 महिन्यांच्या नियोजित मुदतीआधीच पूर्ण झाला आहे. या चौपदरी उड्डाणपुलाची लांबी 780 मीटर असून त्याला धोलपूरच्या बाजूला 300 मीटर व ग्वाल्हेरच्या बाजूला 340 मीटर लांबीचा बांधीव मार्ग जोडलेला आहे. उड्डाणपुलाच्या दुतर्फा सर्व्हिस रस्ता आहे. या उड्डाणपुलामुळे मोरेना शहरातील वाहतूक कोंडी कमी होण्यास मदत होणार आहे. एका अर्थी वेळ आणि इंधन वाचविण्यास याची मदत होऊ शकेल.
यावेळी बोलताना केंद्रीय कृषिमंत्री श्री.नरेंद्रसिंग तोमर यांनी, सदर प्रकल्पास त्वरित मान्यता दिल्याबद्दल व तो वेळेत पूर्ण केल्याबद्दल केंद्रीय रस्ते वाहतूक आणि महामार्ग मंत्री श्री.नितीन गडकरी यांचे अभिनंदन केले. तसेच या प्रकल्पाच्या जलद पूर्ततेसाठी जातीने लक्ष घातल्याबद्दल त्यांनी जनरल  व्ही.के.सिंग यांचेही आभार मानले. या भागातील वाहतूक कोंडीचा प्रश्न सोडविण्यासाठी रस्त्याच्या या पट्ट्याचा मोठा उपयोग होईल असा विश्वास त्यांनी यावेळी बोलताना व्यक्त केला.
M.Chopade/J.Waishampayan/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
श्रम आणि रोजगार मंत्रालय
केंद्रीय मंत्री भूपेंद्र यादव यांनी पहिल्या अखिल भारतीय पातळीवरील घर कामगार सर्वेक्षणाची सुरुवात करून दिली
अखिल भारतीय पातळीवरील घर कामगार सर्वेक्षणाचे काम सुरु असून ई-श्रम पोर्टल अंतर्बाह्य बदल घडवून आणेल आणि आकडेवारीवर आधारित धोरणांसाठी नवे मानदंड निश्चित करेल : भूपेंद्र यादव
नवी दिल्ली, 22 नोव्हेंबर 2021
केंद्रीय कामगार आणि रोजगार मंत्री भूपेंद्र यादव यांनी आज चंडीगडच्या कामगार मंडळाने सुरु केलेल्या देशातील पहिल्या अखिल भारतीय पातळीवरील घर कामगारांच्या सर्वेक्षणाला सुरुवात करून दिली. अनौपचारिक क्षेत्रात काम करणाऱ्या एकूण कामगारांमध्ये घर कामगारांचा लक्षणीय वाटा आहे. मात्र, या कामगारांच्या संख्येचा आवाका आणि त्यांच्या नोकऱ्यांची सध्याची परिस्थिती याबद्दल फार थोडी माहिती उपलब्ध आहे. म्हणूनच, घरकाम करणाऱ्या कामगारांबद्दल कालसुसंगत माहिती गोळा करण्याच्या उद्देशाने भारत सरकारने, घर कामगारांबद्दल अखिल भारतीय पातळीवरील सर्वेक्षणाची जबाबदारी कामगार मंडळाकडे सोपविली आहे.
या प्रसंगी बोलताना, केंद्रीय मंत्री यादव यांनी घर कामगारांच्या अखिल भारतीय सर्वेक्षणासाठीच्या प्रश्नमालिकेचा समावेश असलेली सूचना मार्गदर्शक पुस्तिका जारी केली. देशातील 37 राज्ये आणि केंद्रशासित प्रदेश तसेच 742 जिल्ह्यांमध्ये हे सर्वेक्षण करण्यात येणार आहे.
या प्रसंगी बोलताना केंद्रीय मंत्री म्हणाले की, भारत स्वतंत्र झाल्यावर प्रथमच राष्ट्रव्यापी पातळीवर असे सर्वेक्षण होत आहे आणि यातून पंतप्रधान नरेंद्र मोदी यांच्या ‘सबका साथ, सबका विकास, सबका विश्वास’ चे उद्दिष्ट साध्य करण्यासाठी आणि सरकारच्या सेवा लक्ष्याधारित पद्धतीने प्रत्येकापर्यंत पोहोचविण्यासाठी मदत करणारे पुराव्यावर आधारित, आकडेवारीनुसार चलित धोरण आखण्याची सरकारची प्रतिबद्धता दाखविते. हे अखिल भारतीय सर्वेक्षण आणि ई-श्रम पोर्टल अंतर्बाह्य बदल घडवून आणेल आणि आकडेवारीवर आधारित धोरणांसाठी नवे मानदंड निश्चित करेल असे ते पुढे म्हणाले.
या कार्यक्रमासाठी पाठविलेल्या संदेशात मंत्रालयाच्या आणि कामगार मंडळाच्या अधिकाऱ्यांचे अभिनंदन करून केंद्रीय श्रम आणि रोजगार राज्यमंत्री रामेश्वर तेली म्हणाले कि हे सर्वेक्षण म्हणजे अत्यंत अविस्मरणीय उपक्रम आहे. या कार्यक्रमाला, केंद्रीय श्रम आणि रोजगार सचिव सुनील बर्थवाल, केंद्रीय श्रम आणि रोजगार विभागाचे मुख्य सल्लागार आणि मुख्य केंद्रीय कामगार आयुक्त डी.पी.एस.नेगी, कामगार मंडळाचे महासंचालक आय.एस.नेगी तसेच केंद्रीय श्रम आणि रोजगार मंत्रालयाचे इतर वरिष्ठ अधिकारी उपस्थित होते.
देशातील राष्ट्रीय आणि राज्य पातळीवर कार्यरत घर कामगारांची संख्या, लोकांच्या घरी राहून काम करणारे तसेच रोज ये-जा करून काम करणारे, औपचारिक तसेच अनौपचारिक रोजगार करणारे, स्थलांतरित तसेच कायम निवासी कामगार यांची टक्केवारी आणि त्यांचे वेतन तसेच इतर सामाजिक-आर्थिक घटकांबाबत निश्चित माहिती मिळण्याच्या दृष्टीने हे घरकामगारांचे अखिल भारतीय सर्वेक्षण सुरु करण्यात येत आहे.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
संरक्षण मंत्रालय
देशाच्या लष्करी इतिहासाचे ज्ञान मिळवण्याचे संरक्षण मंत्री राजनाथ सिंह यांचे युवकांना आवाहन
नवी दिल्ली, 18 डिसेंबर 2020
संरक्षण मंत्री राजनाथ सिंह यांनी आज नवी दिल्लीतून आभासी पद्धतीने चौथ्या लष्करी साहित्य महोत्सवाला संबोधित केले. अशा अभिनव उपक्रमांमधून लोकांना-विशेषतः युवकांना आपल्या सैन्यदलांनी लढलेल्या युद्धांची माहिती मिळते, तसेच ज्येष्ठ सैनिकांकडून युद्धातील पराक्रमाचे रोमहर्षक अनुभव ऐकून त्यांनाही प्रेरणा मिळते, त्यांच्यात देशभक्तीची जाणीव निर्माण होते.
लष्करी इतिहासाच्या महत्वावर भर देतांना त्यांनी सांगितले की, संरक्षण मंत्रालयाचा कार्यभार स्वीकारल्यानंतर लगेचच त्यांनी एक समिती स्थापन केली, ज्याद्वारे देशाच्या सीमा भागातल्या इतिहास लेखनाच्या कामावर देखरेख ठेवली जात आहे. देशाच्या सीमेवर झालेल्या लढाया, जवानांनी गाजवलेले शौर्य आणि केलेले सर्वोच्च बलिदान, इतिहासाचे सोप्या आणि रसाळ भाषेत लेखन केल्यास, ते सर्वसामान्यांपर्यंत पोहचेल असे राजनाथ सिंह म्हणाले.
अनेक ज्येष्ठ लष्करी अधिकाऱ्यांनी संशोधकांनी वेळोवेळी या विषयावर लेखन केले असून त्याद्वारे, सैन्यदलांच्या कारवायांची माहिती जनतेपर्यंत पोहचवली आहे, असेही ते म्हणाले.
यावर्षीचा हा लष्करी साहित्य महोत्सव विशेष आहे कारण यंदाच, 1971 च्या युद्धाला 50 वर्षे पूर्ण होत असल्यामुळे, आपण स्वर्णिम विजय दिवस, यावर्षी साजरा करतो आहोत. या युद्धात भारतीय जवानांनी गाजवलेल्या पराक्रमाची उदाहरणे आजही दिली जातात. ज्येष्ठ सैनिकांशी बोलण्याची एकही संधी वाया न घालवता त्यांच्याकडून भारताच्या लष्करी इतिहासाची जास्तीत जास्त माहिती घेण्याचा प्रयत्न करा, असे आवाहन राजनाथ सिंह यांनी यावेळी युवकांना केले. या महोत्सवात केवळ लष्करीच नाही, तर देशाच्या सांस्कृतिक पैलूंना स्पर्श करणारे कार्यक्रम आणि चर्चासत्रे आयोजित केल्याबद्दल त्यांनी आयोजकांचे कौतुक केले.
बदलत्या काळानुसार युद्धाचे स्वरूपही बदलले आहे, यात तंत्रज्ञानाचा वापर वाढला आहे. अशावेळी सुरक्षेला असणाऱ्या नव्या धोक्यांबाबत आपण अधिक सजग आणि सतर्क असायला हवे, असे ते म्हणाले. भविष्यात संकल्पना आधारित महोत्सव आयोजित करावे असे आवाहन त्यांनी त्यांनी आयोजकांना केले.
पंजाबचे राज्यपाल विजयेंद्रपाल सिंह आणि मुख्यमंत्री कॅप्टन अमरिंदर सिंग यांचीही या कार्यक्रमात भाषणे झाली.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
पंतप्रधान कार्यालय
आंतरराष्ट्रीय योग दिन 2023 ला आता 75 हुन कमी दिवस उरलेले असताना पंतप्रधानांनी देशाच्या नागरिकांना योग दिन उत्साहाने साजरा करण्याचे केले आवाहन
नवी दिल्ली, 9 एप्रिल 2023
पंतप्रधान नरेंद्र मोदी यांनी देशाच्या नागरिकांना आंतरराष्ट्रीय योग दिन 2023 उत्साहाने साजरा करण्याचे आवाहन केले आहे.
केंद्रीय आयुष मंत्री सर्बानंद सोनोवाल यांनी केलेले एक ट्विट सामायिक करताना पंतप्रधानांनी ट्विट केले;
“आंतरराष्ट्रीय योग्य दिन 2023 ला आता 75 हुन कमी दिवस उरलेले आहेत. मी आपणा सर्वांना आंतरराष्ट्रीय योग दिन 2023 उत्साहाने साजरा करण्याचे आणि नियमित योग साधना करण्याचे आवाहन करत आहे.”N.Chitale/U.Raikar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपती 13 ते 15 जुलै दरम्यान मध्य प्रदेश आणि राजस्थानचा दौरा करणार
नवी दिल्ली, 12 जुलै 2023
राष्ट्रपती द्रौपदी मुर्मू 13 ते 15 जुलै 2023 दरम्यान मध्य प्रदेश आणि राजस्थानच्या दौऱ्यावर असतील.
13 जुलै 2023 रोजी राष्ट्रपती मध्य प्रदेशातील ग्वाल्हेर येथे अटल बिहारी वाजपेयी भारतीय माहिती तंत्रज्ञान आणि व्यवस्थापन संस्थेच्या चौथ्या दीक्षांत समारंभाला उपस्थित राहतील.
14 जुलै 2023 रोजी राष्ट्रपती जयपूरमध्ये राजस्थान विधानसभेच्या सदस्यांना संबोधित करतील. त्याच संध्याकाळी त्या राजस्थान विधानसभेने जयपूरमध्ये कॉमनवेल्थ पार्लमेंटरी असोसिएशन  यांच्यातर्फे आयोजित केलेल्या चर्चासत्राला संबोधित करेल.
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
पंतप्रधान कार्यालय
मन की बात प्रश्नमंजूषेमध्ये सहभागी होण्याचे पंतप्रधानांचे आवाहन
नवी दिल्ली, 29 नोव्हेंबर 2022
'मन की बात'च्या नुकत्याच झालेल्या भागात स्पर्श केलेल्या विषयांवर आधारित प्रश्नमंजूषेमध्ये सहभागी होण्याचे आवाहन पंतप्रधान नरेंद्र मोदी यांनी केले आहे. समुदायाकडून होत असलेल्या विविध प्रकारच्या कार्याचाही या विषयांमध्ये समावेश आहे.
या अनुषंगाने प्रसारित केलेल्या ट्विटर संदेशात पंतप्रधान म्हणतात,
"या महिन्याच्या #MannKiBaat कार्यक्रमात आपण विविध विषयांना स्पर्श केला. अनेक ठिकाणी समुदायाकडून होत असलेल्या कार्याचाही विषय यात चर्चिला गेला. नमो ऍपवरील मन की बात प्रश्नमंजूषेमध्ये जरूर भाग घ्या."
N.Chitale/J.Waishampyan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
'परीक्षा पे चर्चा 2022' या कार्यक्रमात सहभागी होण्याचे पंतप्रधानांचे आवाहन
पंतप्रधान नरेंद्र मोदी यांनी, 'परीक्षा पे चर्चा' या कार्यक्रमाविषयी ट्वीट केले असून, या कार्यक्रमात सहभागी होण्यासाठी नोंदणी करावी, असे आवाहन केले आहे. या कार्यक्रमात आपल्याला देशातील ऊर्जावान युवकांशी संवाद साधण्याची, त्यांच्यासमोरील आव्हाने आणि त्यांच्या आकांक्षा समजून घेण्याची संधी मिळते, असे पंतप्रधानांनी म्हटले आहे.
"परीक्षा जवळ येत आहेत, त्याचप्रमाणे 'परीक्षा पे चर्चा-2022' देखील जवळ येत आहे. चला आपण तणावमुक्त परीक्षांबद्दल बोलू या आणि पुन्हा एकदा आपल्या निर्भय #ExamWarriors, ना, त्यांच्या पालकांना आणि शिक्षकांना पाठबळ देऊया यंदाच्या #PPC2022 साठी आपण नोंदणी करावी, असे मी तुम्हाला आवाहन करतो.
माझ्यासाठी, वैयक्तिकदृष्ट्या, ‘परीक्षा पे चर्चा’ हा नवे काहीतरी शिकवणारा विलक्षण अनुभव असतो. या माध्यमातून, मला देशातल्या ऊर्जावान युवाशक्तीशी संवाद साधण्याची, त्यांच्यासमोरील आव्हाने आणि त्यांच्या आकांक्षा नीट समजून घेण्याची संधी मिळते. तसेच शिक्षणाच्या जगात नवे के उपक्रम सुरु आहेत, त्याची माहिती घेण्याचीही ही संधी आहे. #PPC2022", असे पंतप्रधानांनी आपल्या ट्वीटमध्ये म्हटले आहे.
मंत्रिमंडळ
हवामान बदल आणि पर्यावरण क्षेत्रात तांत्रिक सहकार्य करण्याबाबत भारत आणि स्विझर्लंड यांच्यातल्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 नोव्हेंबर 2019
हवामान बदल आणि पर्यावरण क्षेत्रात तांत्रिक सहकार्य करण्याबाबत भारत आणि स्विझर्लंड यांच्यातल्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मंजुरी देण्यात आली. 13 सप्टेंबर 2019 ला स्विझर्लंडमधे या सामंजस्य करारावर स्वाक्षऱ्या करण्यात आल्या आहेत.
महत्वाचा प्रभाव:-
पर्यावरण ऱ्हासाचा फटका, समाजातल्या संपन्न घटकांपेक्षा सामाजिक आणि आर्थिक वंचित घटकांना जास्त झेलावा लागतो. पर्यावरणाचा ऱ्हास रोखण्यासाठी केलेले प्रयत्न,आणि पर्यावरण विषयक संसाधने समाजातल्या सर्व स्तरातल्या घटकांना उपलब्ध व्हावेत यावर भर देण्यात येणार आहे.
लाभ:-
या सामंजस्य करारामुळे पर्यावरण रक्षण,तसेच न्याय, परस्पर लाभ यावर आधारित नैसर्गिक संसाधनांचे व्यवस्थापन या क्षेत्रात घनिष्ट आणि दीर्घकालीन सहकार्याला प्रोत्साहन मिळणार आहे. या करारामुळे पर्यावरण रक्षण, हवामान बदल विषयक उत्तम व्यवस्थापन यामध्ये अद्ययावत तंत्रज्ञान आणि उत्तम प्रथा अवलंबिली जाण्याची अपेक्षा आहे.
वैशिष्ट्ये:-
हवामान बदल आणि शाश्वत जल व्यवस्थापन या क्षेत्रात क्षमता वृद्धी
शाश्वत वन व्यस्थापन
वायू, जल आणि भू प्रदूषणाची दखल घेणे
स्वच्छ आणि नविकरणीय उर्जेवर लक्ष केंद्रित करणे
B.Gokhale/N.Chitale/P.Malandkar
(Visitor Counter : 76
पंतप्रधान कार्यालय
स्वामी विवेकानंद यांनी 130 वर्षांपूर्वी आजच्याच दिवशी शिकागो येथे केलेल्या भाषणाचे पंतप्रधानांनी केले स्मरण
नवी दिल्ली, 11 सप्टेंबर 2023
पंतप्रधान नरेंद्र मोदी यांनी म्हटले आहे की 130 वर्षांपूर्वी आजच्या दिवशी शिकागो येथे भरलेल्या जागतिक धर्म संसदेमध्ये स्वामी विवेकानंद यांनी केलेले भाषण आजदेखील जागतिक एकात्मता आणि सौहार्द राखण्यासाठीचे आवाहन म्हणून ध्वनित होत आहे.
एक्स मंचावर लिहिलेल्या संदेशात पंतप्रधान म्हणाले:
“स्वामी विवेकानंद यांनी शिकागो येथे 130 वर्षांपूर्वी आजच्या दिवशी केलेले भाषण, आजच्या काळातदेखील जागतिक एकात्मता आणि सौहार्द राखण्यासाठी केलेले आवाहन म्हणून ध्वनित होत आहे. वाटते. मानवतेच्या जागतिक बंधुत्वावर भर देणारा त्यांचा तो कालातीत संदेश आपल्यासाठी मार्गदर्शन करणारा प्रकाशस्तंभ ठरतो आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 मधील एमएसपी व्यवहार
मागील हंगामांप्रमाणेच सरकारने सध्याच्या किमान आधारभूत किंमत योजनांनुसार शेतकऱ्यांकडून खरीप 2020-21 पिके त्यांच्या एमएसपी दराने खरेदी करणे सुरू ठेवले आहे.
खरीप 2020-21साठी धान खरेदीने 2 कोटी मे. टनचा टप्पा पार केला असून मागील वर्षाच्या 168.87 लाख मेट्रिक टन च्या तुलनेत 31.10.2020 पर्यंत पंजाब, हरियाणा, उत्तर प्रदेश, तामिळनाडू , उत्तराखंड, चंदीगड , जम्मू-काश्मीर व केरळ या राज्ये आणि केंद्रशासित प्रदेशांमध्ये 204.59 लाख मेट्रिक टन विक्रमी खरेदी झाली आहे. मागील वर्षाच्या तुलनेत ही वाढ 21.16 टक्के आहे. एकूण 204.59 लाख मेट्रिक टन खरेदीपैकी एकट्या पंजाबने 142.81 लाख मे.टन.चे योगदान दिले असून ते एकूण खरेदीच्या 69.80 टक्के आहे.
.
सुमारे 17.23 लाख शेतकऱ्यांना सध्या सुरू असलेल्या केएमएस खरेदीचा लाभ मिळाला आहे, ज्याचे एमएसपी मूल्य 18880 रुपये प्रति मेट्रिक टन एमएसपी दराने 38627.46 कोटी रुपये आहे.
तसेच राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा , राजस्थान , आंध्र प्रदेश या राज्यांसाठी खरीप विपणन हंगाम 2020 च्या 45.10 लाख मेट्रिक टन डाळी व तेलबिया खरेदीला मान्यता देण्यात आली. आंध्र प्रदेश , कर्नाटक, तामिळनाडू आणि केरळ राज्यांसाठी 1.23 एलएमटी खोबऱ्याच्या  खरेदीला मंजुरी देण्यात आली. इतर राज्ये / केंद्रशासित प्रदेशांकडून पीएसएस अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर मान्यताही देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित एमएसपीनुसार करता येईल. जर अधिसूचित कापणीच्या कालावधीत बाजार दर एमएसपीपेक्षा कमी असल्यास केंद्रीय नोडल संस्था राज्य नामांकित खरेदी एजन्सीमार्फत खरेदी केली जाईल.
31.10.2020 पर्यंत सरकारने आपल्या नोडल एजन्सीमार्फत मूग ,उडीद आणि भुईमूग शेंगांची 57.78 कोटी रुपये एमएसपी मूल्याची 10293.61 मे.टन खरेदी केली असून तमिळनाडू, महाराष्ट्र आणि हरियाणामधील 6102 शेतकऱ्यांना लाभ झाला आहे. त्याचप्रमाणे 5089 मे. टन खोबरे  चे एमएसपी मूल्य 52.40 कोटी रुपये असून कर्नाटक आणि तामिळनाडूमधील 3961 शेतकऱ्यांना फायदा झाला आहे. खोबरे आणि उडदाच्या संदर्भात बहुतांश प्रमुख उत्पादक राज्यांमध्ये दर एमएसपीपेक्षा अधिक आहे. खरीप डाळी व तेलबियांच्या आवकानुसार संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेश सरकार खरेदी सुरू करण्यासाठी आवश्यक व्यवस्था करत आहेत.
एमएसपीअंतर्गत कापूस खरेदी पंजाब, हरियाणा, राजस्थान आणि मध्य प्रदेशात सुरळीत सुरू आहे. 31.10.2020 पर्यंत 184563 लाख रुपये किंमतीच्या 633719 कापसाच्या गासंड्या खरेदी केल्या असून त्याचा फायदा 120437 शेतकऱ्यांना झाला आहे.
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाने प्रवासी आणि मालवाहतुकीबाबत शेजारी देशांसोबत सामंजस्य करार करण्यासंबंधी नियम अधिसूचित केले
नवी दिल्ली, 19 जानेवारी 2021
भारत आणि शेजारील देशांदरम्यान माल आणि प्रवासी वाहतूक सुलभ करण्यासाठी रस्ते वाहतूक आणि महामार्ग मंत्रालयाला मोटर वाहन कायदा, 1988 च्या तरतुदीअंतर्गत नियम अधिसूचित करण्याबाबत विविध क्षेत्रांकडून विनंती केली जात होती. मंत्रालयाने यापूर्वी अमृतसर ते लाहोर , नवी दिल्ली आणि लाहोर , कलकत्ता आणि ढाका  आणि अमृतसर आणि नानकाना साहिब  दरम्यान बस सेवा उपलब्ध करण्यासाठी नियम अधिसूचित केले होते. हे नियम भारत आणि शेजारी देशांदरम्यान स्वाक्षरी क्ररण्यात आलेल्या सामंजस्य करारांअंतर्गत जारी करण्यात आले होते.
भारत आणि शेजारी देशांदरम्यान माल आणि प्रवासी वाहतुकीचा समावेश असलेल्या सर्व सामंजस्य करारांच्या सुलभतेसाठी अशा प्रकारच्या वाहतुकीसाठी मानक नियम जारी करण्याचा निर्णय घेण्यात आला आहे. यासंदर्भात 15 जानेवारी 2021 रोजीची अधिसूचना प्रसिद्ध केली असून मंत्रालयाच्या संकेतस्थळावर उपलब्ध आहे.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
सांख्यिकी आणि कार्यक्रम अंमलबजावणी मंत्रालय
भारतातील रोजंदारी वेतनपटावरील नोंदणी - रोजगारासंदर्भित औपचारिक दृष्टीकोन
नवी दिल्ली, 25 ऑक्टोबर 2021
राष्ट्रीय सांख्यिकी कार्यालय सांख्यिकी आणि कार्यक्रम अंमलबजावणी मंत्रालयाने, सप्टेंबर 2017 ते ऑगस्ट, 2021 या कालावधीतील देशातील रोजंदारी वेतनपटावरून प्रगतीचे मूल्यांकन करण्यासाठी निवडक सरकारी संस्थांकडील उपलब्ध प्रशासकीय नोंदींवर आधारित माहिती माध्यमांसमोर प्रसिद्ध केली आहे.
याविषयी तपशीलवार अहवाल पुढे जोडला आहे.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
पंतप्रधान कार्यालय
मकर संक्रांतीनिमित्त पंतप्रधानांनी देशवासियांना दिल्या शुभेच्छा
नवी दिल्ली, 14 जानेवारी 2021
पंतप्रधान नरेंद्र मोदी यांनी मकर संक्रांतीच्या पवित्र पर्वानिमित्त जनतेला शुभेच्छा दिल्या आहेत.
"देशवासियांना मकर संक्रांतीच्या खूप-खूप शुभेच्छा. उत्तरायण सूर्यदेव सर्वांच्या आयुष्यात नवी ऊर्जा आणि नवा उत्साह घेऊन येवो अशी मी प्रार्थना करतो."
सर्वाना मकर संक्रांतीच्या शुभेच्छा.
"भारतातील अनेक भागांमध्ये मकर संक्रांतीचा सण उत्साहाने साजरा केला जातो. हा पवित्र सण भारताची विविधता आणि आपल्या परंपरांचे दर्शन घडवतो. आपल्या निसर्गाप्रति आदर व्यक्त करण्याचे महत्व देखील हा सण अधोरेखित करतो " असे पंतप्रधान म्हणाले.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
कोविड19 मुळे लागू असलेल्या लॉकडाऊन मधून सागरी मच्छिमारी, मत्स्यव्यवसाय उद्योग आणि त्यातील कामगारांना सवलत, याविषयीचे पाचवे परिशिष्ट केंद्रीय गृहमंत्रालयाकडून जारी
नवी दिल्ली,10 एप्रिल 2020
कोविड19 चा सामना करण्यासाठी लागू असलेल्या देशव्यापी लॉकडाऊनच्या संदर्भात केंद्रीय गृहमंत्रालयाने सर्व मंत्रालये/विभागांना , मार्गदर्शक तत्वे सांगणारे एक परिशिष्ट जारी केले आहे.
या संदर्भातले हे पाचवे परिशिष्ट असून, त्यात सागरी मच्छिमारी, मत्स्यव्यवसाय उद्योग,, मत्सशेती, प्रक्रिया, पैकेजिंग, शीतगृह साखळी, विक्री आणि पणन, मत्स्यपालन केंद्रे, व्यावसायिक जलचर उद्योग, मत्स्य उत्पादने आणि या सर्व क्षेत्रात काम करणारे कर्मचारी/कामगार यांना या लॉकडाऊनमधून सवलत देण्यात आली आहे.
परिशिष्ट बघण्यासाठी इथे क्लिक करा : Addendum Document
R.Tidke/R.Aghor/P.Kor
(Visitor Counter : 180
रस्ते वाहतूक आणि महामार्ग मंत्रालय
जागतिक बँकेच्या आर्थिक साहाय्याने केंद्र सरकार चार राज्यांमध्ये हरित राष्ट्रीय महामार्ग कॉरिडॉर प्रकल्प राबवणार
नवी दिल्ली, 15 मार्च 2023
हिमाचल प्रदेश, राजस्थान, उत्तर प्रदेश आणि आंध्र प्रदेश या राज्यांमध्ये 781 किमी लांबीच्या ‘ग्रीन नॅशनल हायवे कॉरिडॉर’  म्हणजेच हरित राष्ट्रीय महामार्ग मार्गिका प्रकल्पाच्या बांधकामासाठी केंद्र सरकार आणि जागतिक बँक यांच्यात करार झाला आहे. 1288.24 दशलक्ष अमेरिकन डॉलर  च्या एकूण प्रकल्प खर्चापैकी जागतिक बॅंक 500 दशलक्ष अमेरिकन डॉलरची आर्थिक मदत करणार आहे.
जीएनएचसीपीचे उद्दिष्ट हवामानातील बदल लक्षात घेऊन सुरक्षित आणि हरित महामार्ग बांधणे तसेच हरित तंत्रज्ञानाचा वापर करून नैसर्गिक संसाधनांच्या संवर्धनाच्या तरतुदींचा समावेश करून सिमेंट ट्रिट्ड सब बेस/पुनर्प्राप्त डांबरी फुटपाथ, चुन्यासारख्या स्थानिक/ सीमांत सामग्रीचा वापर करणे हे आहे. , फ्लाय अॅश, वेस्ट प्लॅस्टिक, हायड्रोसीडिंग, कोको/ज्यूट फायबर याचा वापर करण्यात येणार आहे. जैव- अभियांत्रिकी उपाय केल्यामुळे हरित तंत्रज्ञान मुख्य प्रवाहात आणण्याची मंत्रालयाची क्षमता वाढेल.
केंद्रीय रस्ते वाहतूक आणि महामार्ग मंत्री नितीन गडकरी यांनी राज्यसभेत एका लेखी उत्तरात ही माहिती दिली.S.Bedekar/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
आरोग्य आणि कुटुंब कल्याण मंत्रालय
भारतात कोविड -19 प्रतिबंधक लसीकरणाने पार केला 68.75 कोटी मात्रांचा टप्पा
भारतात रुग्ण बरे होण्याचा सध्याचा दर 97.44 %
देशात गेल्या 24 तासात कोरोनाचे 38,948 नवे दैनंदिन रुग्ण
देशातील सध्या उपाचाराधीन रुग्णसंख्या  एकूण रुग्णांच्या 1.23 %
साप्ताहिक पॉझिटिव्हिटी दर  गेले 73 दिवस 3 % कमी
नवी दिल्ली, 6 सप्टेंबर 2021
आज सकाळ 7 वाजेपर्यंत प्राप्त झालेल्या अहवालानुसार देशात कोविड -19 प्रतिबंधक लसीकरणाअंतर्गत गेल्या 24 तासात 25,23,089 मात्रा देण्यात आल्या आहेत. त्यामुळे एकूण मात्रांची संख्या 68.75 कोटी  वर पोहोचली आहे. एकूण 71,77,219सत्रांच्या माध्यमातून या लसीच्या मात्रा देण्यात आल्या आहेत.
एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,60,805
|
|
2nd Dose
|
|
84,80,456
|
|
FLWs
|
|
1st Dose
|
|
1,83,29,867
|
|
2nd Dose
|
|
1,35,76,562
|
|
Age Group 18-44 years
|
|
1st Dose
|
|
27,17,37,284
|
|
2nd Dose
|
|
3,43,00,303
|
|
Age Group 45-59 years
|
|
1st Dose
|
|
13,64,12,519
|
|
2nd Dose
|
|
5,80,07,647
|
|
Over 60 years
|
|
1st Dose
|
|
8,95,41,322
|
|
2nd Dose
|
|
4,67,94,997
|
|
Total
|
|
68,75,41,762
कोविड – 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 43,903 रुग्ण बरे झाल्यामुळे, महामारीच्या प्रारंभीपासून आतापर्यंत बरे झालेल्या रुग्णांची एकूण संख्या 3,21,81,995 वर गेली आहे.
परिणामी, भाराताचा रुग्ण बरे होण्याचा दर 97.44 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 71 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 38,948 नवीन रुग्णांची नोंद झाली आहे.
देशातील उपचाराधीन रुग्णांची संख्या 4,04,874 असून ती एकूण बाधित रुग्णांच्या 1.23 % आहे.
चाचण्या करण्याच्या क्षमतेत वाढ सुरू असून गेल्या 24 तासात 14,10,649 चाचण्या करण्यात आल्या आहेत. भारताने आतापर्यंत 53.14 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.58 % असून गेले 73 दिवस 3 % पेक्षा कमी आहे. दैनंदिन पॉझिटिव्हिटी दर 2.76 % असून गेले 91 दिवस 5 % पेक्षा कमी आहे.
पंतप्रधान कार्यालय
प्रसिद्ध बंगाली लेखक समरेश मुझुमदार यांच्या निधनाबद्दल पंतप्रधानांनी दुःख व्यक्त केले
नवी दिल्ली, 8 मे 2023
प्रसिद्ध बंगाली लेखक समरेश मुझुमदार यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधानांनी ट्वीट केले;
“श्री समरेश मझुमदार त्यांच्या बंगाली साहित्यामधील योगदानासाठी कायम स्मरणात राहतील. समाजातील विविध पैलू आणि पश्चिम बंगालमधील संस्कृती यांचे दर्शन त्यांच्या लिखाणातून घडते. त्यांच्या कुटुंबियाच्या दुःखात सहभागी आहे. ओम शांती.”
“রী সমরেশ মজুমদার বাংলা সাহিত্যে তাঁর অবদানের জন্য স্মরণীয় হয়ে থাকবেন । তাঁর লেখনীতে পশ্চিমবঙ্গের সমাজ ও সংস্কৃতির বিভিন্ন দিক সুন্দরভাবে ফুটে উঠেছে। তাঁর পরিবারের প্রতি রইল আমার সমবেদনা। ওঁ শান্তি ।”
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(